ფრანჩესკა პიჩინინი
ფრანჩესკა პიჩინინი (იტალ. Francesca Piccinini; დ. 10 იანვარი, 1979) — იტალიელი ფრენბურთელი, რომელიც ოთხჯერ (2000, 2004, 2008 და 2012 წლებში) გამოდიოდა იტალიის სახელით ზაფხულის ოლიმპიურ თამაშებზე. 2002 წლის მსოფლიო ჩემპიონი. ორ-ორჯერ მოიგო ევროპის ჩემპიონატის ოქროსა და ვერცხლის მედლები. მას ნაკრებში დებიუტი 1995 წლის 10 ივნისს ჰქონდა აშშ-ის წინააღმდეგ. ფრანჩესკამ მას შემდეგ გადაწყვიტა გამხდარიყო ფრენბურთელი რაც უყურა იაპონურ ანიმეს Attack No 1, რომელიც ქალ სპორტსმენებზე იყო და იტალიის ტელევიზიით წინა საუკუნის ოთხმოციან წლებში გადიოდა. ფრანჩესკა თავისი კარიერის უდიდესი ნაწილი გაატარა იტალიურ საფრენბურთო გუნდ ვოლეი ბერგამოში. მისი წარმატებული კარიერა ამ გუნდს უკავშირდება. 2009-2010 სათამაშო წელს გახდა ყველაზე ღირებული მოთამაშე, მას შემდეგ რაც მისმა გუნდმა საფრენბურთო ჩემპიონთა ლიგა მოიგო. საერთო ჯამში კი მას მოგებული აქვს ჩემპიონთა ლიგა ექვსჯერ, აქედან ხუთჯერ ვოლეი ბერგამოს შემადგენლობაში, იტალიის ჩემპიონატი ოთხჯერ, იტალიის სუპერთასი სამჯერ და იტალიის თასი ორჯერ. 2002 წლის მსოფლიო ჩემპიონატზე, იტალიის ნაკრები გახდა მსოფლიო ჩემპიონი, დაამარცხა რა აშშ-ის ფრენბურთის გუნდი 3:2. ეს იყო იტალიური გუნდის პირველი და ჯერჯერობით ბოლო მსოფლიო ჩემპიონობა. პიჩინინი თავის გუნდთან ერთად თამაშობდა 2014 წლის მსოფლიო ჩემპიონატზე. იტალიის ნაკრები მეოთხე ადგილზე გავიდა მას შემდეგ, რაც წაააგო მესამე ადგილისთვის ბრძოლა ბრაზილიის ნაკრებთან ანგარიშით 2-3. 2016 წელს ის კვლავ „ყველაზე ღირებული მოთამაშე“ გახდა, როდესაც მისმა გუნდმა „პომი კასამაიორემ“, 2015-2016 წლების სეზონში ჩემპიონთა ლიგის ტიტული მოიპოვა. ფინალში იტალიურა გუნდმა თურქული „ვაკიფბანკ სტამბული“ დაამარცხა.